Մոնետոչկա

Մոնետոչկա (նաև Լիզա Մոնետոչկա, իրական անունը՝ Ելիզավետա Անդրեևնա Գիրդիմովա, ), ռուս երգչուհի, երաժիշտ, կոմպոզիտոր և երգերի հեղինակ։ Հիմանականում ստեղծագործում է փոփ-ռոք և անտիֆոլկ ժանրերում, իսկ 2016 թվականի վերջից ի վե՝ նրա երգերում կան նաև էլեկտրոնային երաժշտության տարրեր։

Կենսագրություն 
Ելիզավետան ծնվել է 1998 թվականի հունիսի 1-ին՝ Եկատերինբուրգում։ Հայրը՝ Անդրեյ Եվստիգնեևիչը, մասնագիտությամբ շինարար է, իսկ մայրը՝ Ելենա Ալեքսանդրովնան, աշխատում է տուրիստական ընկերությունում։ 2005 թվականին Ելիզավետան ընդունվել է Եկատերինբուրգի № 32 դպրոցը, որտեղ խորացված ուսւմնասիրում էին առանձին առարկաներ (այդ թվում նաև երաժշտություն և գրականություն)։ Այդ դպրոցում սովորել է 9 տարի և ստացել ընդհանուր ու երաժշտական կրթություն՝ դաշնամուրի դասերի բաժնում ։ Բացի այդ, նա հաճախել է բալետի խմբակ և գրել բանաստեղծություններ։

2014 թվականից Ելիզավետան տասներորդ դասարան հաճախեց Ուրալի ֆեդերալ համալսարանի մասնագիտացված կրթա-գիտական կենտրոնում։ 2016 թվականին ավարտելով տասնմեկերորդ դասարանը, նա ընդունվեց Մոսկվայի Գերասիմովի անվան կինեմատոգրաֆիայի համառուսական պետական ինստիտուտի պրոդյուսերական ֆակուլտետ՝ հեռակա ուսուցումով։ Պատճառը, որ Լիզան ընդունվեց այդ համալսարանը՝ դա նրա սերն էր կինեմատոգրաֆիայի նկատմամբ։

2016 թվականի սեպտեմբերից, Ելիզավետան շարունակեց կրթություն ստանալ համալսարանում, իսկ առաջին պրակտիկան անցավ «ЕТВ» հեռուստընկերությունում, որտեղ համատեղ աշխատանքներ թողարկեց Ալեքսանդր Աքսյոնովայի հետ։

Ստեղծագործություններ 
Մոնետոչկան նվագում է դաշնամուր և գրում է բանաստեղծություններ։ Նրա ստեղծագործությունները, դրանք պարզ ու հեգնական ոճով երգեր են՝ սոցիալապես կարևոր թեմաների վերաբերյալ։ Նրան գրավում է համացանցը և այն ամենը, ինչ կապված է դրա հետ։ Մոնետոչկայի երգերի թեմաները կապված են շրջապատող իրերի հետ՝ առօրյայից մինչև ոչ հաճելի կամ հակառակը՝ ուրախ երևույթներ։

Սկզբում, Մոնետոչկան իր հիմնական լսարանը տեսնում էր «վարդագույն մազերով» 15 տարեկան աղջիկների շրջանում, սակայն արդյունքում՝ նրա ստեղծագործություններին սկսեցին ուշադրություն դարձնել տարբեր տարիքային խմբի ու սեռի մարդիկ։

Ելիզավետան կարծում է, որ յուրաքանչյուր մարդ պետք է ունենա ակտիվ քաղաքացիական դիրք և անտարբեր չմոտենա այն ամենին, ինչը շրջապատում է իրեն, եթե նույնիսկ այդ ամենըիրեն չի վերաբերվում։ Մոնետոչկան առանձնացնում է շոու բիզնես և ստեղծագործություն հասկացությունները և համակրանքը տալիս է վերջինին։

2017 թվականի հունիսի 1-ին Մոնտեչկան իր YouTube ալիքում հրապարակում է «Чайлдфри» երգը, որը ձայնագրել էր հիփ-հոփ արտիստ Noize MC-ի (Իվան Ալեքսև) հետ։ 2018 թվականի մայիսի 25-ին թողարկում է «Раскраски для Взрослых» ալբոմը, որը  բաղկացած էր 10 երգից։ Ալբոմը ձայնագրվել է «M2» լեյբլի ստուդիայում, որի հետ համագործակցում են այնպիսի կատարողներ, ինչպիսիք են Би-2-ը և Դելֆինը։ Բոլոր երգերը հայտնվել են «Яндекс.Музыка»-ի թոփ 100 չաթում, իսկ «Нимфоманка» երգը հայտնվել է առաջին տեղում։ «Раскраски для Взрослых» ալբոմը նոր և անսովոր ոճ էր երգչուհու համար։ Որոշ տեղերում այն հիշեցնում է 1980-ականների ու 1990-ականների, ժամանակակից ակումբային և ֆոլքլոր երաժշտություն։ Որոշ թրեքեր վերաբերվում են մահվան և «չսիրո» թեմաներին։

2018 թվականի մայիսի 28-ին ելույթ է ունեցել «Երեկոյան Ուրգանտ» շոուում, որտեղ կատարել է «Каждый раз» երգը։ Իվան Ուրգանտը երգչուհուն հեռուստադիտողներին ներկայացնելու ժամանակ հայտարարեց, որ որոշ քննադատներ Մոնետոչկայի նոր ալբոմը համարում են «այդ տարվա լավագույն ռուսալեզու ալբոմներից մեկը»։ 2018 թվականի հունիսի 1-ին՝ Մոնետոչկայի ծննդյան օրը, Մոսկվայում տեղի ունեցավ նոր ալբոմի համերգը և «Запорожец» երգի տեսահոլովակի ներկայացումը։

Քննադատություններ 
Ալեքսեյ Մաժաևի («InterMedia») կարծիքով, «Լիզայի երգերը հասնում են ցինիզմի», իսկ «բառերի համադրումը, լեզվի զգայությունը և ժամանակի ճիշտ կողմնորոշումը համեմվում են գեղեցիկ պարզամտությամբ»։

Ալեքսանդր Գորբաչովի («Meduza») կարծիքով, չնայած նրան, որ Մոնետոչկան դարձել է համացանցային մեմ՝ նա չի անցնում «բոցավառման» շաբլոնային ճանապարհը և շարունակում է մնալ վերելքում։ Ըստ խմբագրի, ուսումը համալսարանում չի խանգարել զբաղվել երաժշտությամբ, հակառակը՝ դա նրան թույլ է տվել ավելի պրոֆեսիոնալ մոտենալ իր արվեստին, որը նկատելի է դառնում համեմատելով ալբոմները՝ «Психоделический клауд рэп»-ից մինչև «Раскраски для взрослых»:

Դենիս Ստուպնիկովի («Кирилл и Мефодий») կարծիքով, Մոնետոչկան թողնում է համեստ, բայց ոչ ամաչկոտ և լսարանի հետ հարգալից շփվող աղջկա տպավորություն։

2018 թվականի մայիսի 28-ին, Մոսկվայի իրավաբան Սերգեյ Աֆանսևը հայտարարեց, որ դատախազությունը ըստ իր ցուցմունքի սկսել է ուսումնասիրել Մոնետոչկայի և Noize MC-ի «Чайлдфри» երգը, քանի որ դա բերում է երեխաների ինքնասպանության։ Պատճառը երգի այս տողերն են՝ «Լսիր իմ խորհուրդը mp3 ֆորմատով՝ Մի սպասիր ծերությանը, արագ մահացիր, Ափսոս որ քո ծնողները childfree չեն։ Այրվի՛ր դժոխքում, այրվի՛ր»։

Հետաքրքրություններ 
Մոնետոչկան սիրում է զբաղվել ասեղնագործությամբ և կարդում ռուս դասական գրականություն։

Սկավառակագրություն

Ալբոմներ 
 2016 — «Психоделический клауд рэп»

 2017 — «Я Лиза» (EP)

 2018 — «Раскраски для взрослых»

Սինգլեր 
 2016 — «Гоша Рубчинский»
 2016 — «Новая форма капитала»
 2016 — «Козырный туз»
 2016 — «Ушла к Реалистам»
 2016 — «Завод»
 2016 — «Здравствуйте, Анджелина»
 2017 — «Папочка, прости»
 2017 — «Риса-чан»
 2017 — «Последняя дискотека»

Համագործակցություններ 
 2016 — Noize MC — «Царь горы» («Чайлдфри»)
 2016 — Հան Զամայ & Слава КПСС — Hype Train («Гоша Рубчинский» feat. СД, Zoo In Space, Բուկեր Դ. Ֆրեդ, Օվսյանկին, «Покемоны» feat. Овсянкин)
 2017 — «Сатана Печет Блины» — «Селфи», «Супермаркет» և «About us»
 2018 — «Сатана Печет Блины» — «Сон Студентки»

Տեսահոլովակներ 
 2017 — «Ушла к реалистам»
 2017 — «Чайлдфри»
 2017 — «Прощай, мой Екатеринбург!»
 2017 — «Последняя дискотека»
 2018 — «Каждый раз» 
 2018 — «Запорожец»

Գնահատումներ 
2016 թվականի դեկտեմբերին, «Гоша Рубчинский» երգը The Flow-ի «2016 թվականի լավագույն 50 երգեր» չարթում զբաղեցրել է 11-րդ հորիզոնականը։

2017 թվականի հունվարին, «Психоделический Клауд Рэп» ալբոմը The Flow-ի «2016 թվականի 33 լավագույն ռուսական ալբոմներ» չարթում զբաղեցրեց 6-րդ հորիզոնականը։ Афиша Daily ամսագրի լրագրողները ներկայացրեցին «Տարվա լավագույն 40 ալբոմներ։ Աֆիշայի ընտրություն» չարթը, որտեղ ներկայացված էին 20 արտասահմանյան և 20 ռուսական ալբոմներ։ Չարթի 20 ռուսական ալբոմների շարքում՝ «Психоделический Клауд Рэп» ալբոմը զբաղեցրել էր 14-րդ հորիզոնականը։

2017 թվականի դեկտեմբերին, «Последняя дискотека» երգը The Flow-ի «2017 թվականի 50 լավագույն երգեր» չարթում զբաղեցրել է 17-րդ հորիզոնականը։

2018 թվականի հունիսի 4-ին՝ «Раскраски для взрослых» ալբոմի թողարկումից 3 օր հետո, Яндекс. Музыка-ի թոփ 100 չարթում հայտնվեցին ալբոմի բոլոր 10 երգերը։ Ամենաբարձր գնահատումը ստացել է «Нимфоманка» երգը՝ զբաղեցնելով առաջին հորիզոնականը։

Ծանոթագրություններ

Արտաքին հղումներ 

 

Ռուս երգչուհիներ
21-րդ դարի կանայք
Ռուս կոմպոզիտորներ
Բեմական կեղծանուններ
Ռուս երաժիշտներ
Ռուսաստանում «օտարերկրյա գործակալներ» ճանաչված անձինք